Slaggal támadt Trócsányi felesége a tüntetőkre (videó)
A napokban ismét tüntettek a "Nem adom a házamat" mozgalom aktivistái, a "sárgapólósok", a Mártonhegyi úton,Trócsányi László igazságügy-miniszter házánál. Az egyik szóvivő Trócsányit megalkuvó, népét eláruló értelmiséginek, illetve bankárminiszternek nevezte - számol be a történtekről a 12.kerulet.ittlakunk.hu.
Tórcsányi felesége, aki a kertben öntözött, a slagot többször az utca felé irányította, és lefröcskölt néhány tüntetőt. Ebből aztán heves szóváltás alakult ki, amit a tüntetők meg is örökítettek. Feljelentéssel is fenyegették a miniszternét, aki némi bujtatott sorosozással reagált:  aki magukat fizeti, annak mondják meg, hogy térítse vissza...


Az Orbán-rezsim kiszolgálóinál nem a szaktudás számít, hanem az uram-bátyám viszonyoknak megfelelően a családi kapcsolatok. Vérlázító, hogy Hornyák Tibornak csak foglalkoztatnia kellett az EMMI államtitkárának fiát pofátlan urizálásáért, fényűző életmódjáért cserébe. Az Együtt felszólítja Balog Zoltánt, hogy lépjen fel a személyi összefonódások ellen. Menessze a családját előtérbe helyező közigazgatási államtitkárát és tartson belső vizsgálatot a gyanúsan egy beszállítóra kiírt közbeszerzések miatt.
Elég volt a korrupt személyzeti politikából!
(...) az EMMi államtitkára is követte Orbán Viktor példáját, és gyermeke saját lábon állását támogatja állami forrásokkal a háttérben- írják a közleményben.
Államtitkár fia intézi a napi 110 ezerért nyaraló táborfőnök bizniszeit - tárta föl az újabb uram-bátyám esetet a 24.hu. Nem csoda, hogy az Emberi Erőforrások Minisztériuma nem talált kivetnivalót abban, hogy a hátrányos helyzetű gyerekek üdültetését végző Erzsébet-táborok vezetője 110 ezer forintot költött naponta saját szállására a zánkai tábor közvetlen közelében. Hornyák Tibor főtitkár mellett ugyanis a minisztérium államtitkárának fia is fontos pozícióban van az Erzsébet-táborok pénzügyi irányításában. Kuczora Gergely ügyvédi irodájának jutott a bizalmi feladat, hogy költségvetésből származó több mint 40 milliárd forintos működési és ingatlanfelújítási keret közbeszerzéseit lebonyolítsa.

Lengyel fia nem először jutott anyja révén jól jövedelmező megbízáshoz:
Lengyel Györgyi közigazgatási államtitkár fia lett az Emmi alá tartozó Magyar Alkotóművészeti Közhasznú Nonprofit Kft. jogi képviselője. Az államtitkár szobrász élettársa korábban úgy kapott jelentős állami megbízásokat az NKA-keret terhére, hogy közben az NKA vezetésében ül.  Lengyelt  2012. júliusban nevezte ki a köztársasági elnök az Emmi államtitkárává, korábban a Jász-Nagykun-Szolnok Megyei Kormányhivatalt vezette kormánymegbízottként. Az asszony a Fidesz Polgári Magyarországért Alapítvány igazgatója is volt - írta az Index még 2014-ben.
A kormányfő azt írta, mély megdöbbenéssel értesült a csütörtökön, Barcelonában elkövetett terrortámadásról. A magyar emberek nevében együttérzését fejezte ki az áldozatok hozzátartozóinak és gyors felépülést kívánt a sérülteknek.
Ez a szörnyű támadás megerősíti azon meggyőződésünket, hogy az előttünk álló időszak legfontosabb feladata Európa és az európai emberek biztonságának helyreállítása. Biztosíthatom, hogy kormányom továbbra is minden rendelkezésére álló eszközzel támogatni fogja közös küzdelmünket az Európát sújtó terrorista támadásokkal szemben - írta spanyol kollégájához intézett táviratában a magyar miniszterelnök.
Mariano Rajoy slag Együtt Trócsányi László Mozaik devizahitelesek feleség spanyol kormányfő Emmi tüntetés